[{"text_idx": "#000000", "text": "Pan oedd Sobeys Vintage Clothing yn ystyried agor ei siop gyntaf yng Nghymru yn 2016, nid oedd unrhyw amheuaeth ym mhle y dylai gael ei lleoli. \u201cMae Arcedau Caerdydd yn unigryw ac yn llawn siopau annibynnol, roedden ni\u2019n gwybod bod rhaid i ni fod yma,\u201d meddai Rheolwr y Siop, Hannah Kelly."}, {"text_idx": "#000001", "text": "Darganfyddodd y perchennog, Andy Evans, yr union leoliad ar hap, pan sylwedd fod y siop ar gael i\u2019w osod yng nghefndir ffotograff ffrind, \u201cDoeddwn i ddim wedi bod yng Nghaerdydd ers blynyddoedd lawer, felly roedd yn rhaid i mi ddarganfod pa Arce\u0302d ydoedd, roedd mor gyfarwydd,\u201d eglurodd, \u201cYna, cofiais fy mod wedi mynd mewn i siopau fel Woodies a Robert Barkers, a phan es i ar ymweliad, roedd y teimlad a\u2019r awyrgylch yr un fath.\u201d"}, {"text_idx": "#000002", "text": "Yn arbenigo mewn hen eitemau, rhai wedi eu hadfywio a nifer wedi eu hysbrydoli gan oes a fu, mae cariad Sobeys tuag at ddillad yn amlwg. \u201cMae Sobeys ar gyfer pobl sy\u2019n hoffi prynu dillad ffasiynol, mae\u2019r rhan fwyaf ond ddim i gyd, digwydd bod yn hen neu wedi eu hadfywio ond gyda digon o ofal a sylw ni fydd hyn yn amlwg,\u201d meddai Andy. O grysau paisley a ysbrydolwyd gan y 60au, i ffrogiau durgaree corduroy a hen Levi\u2019s, maent yn arbenigo mewn dillad o ansawdd da sy\u2019n parhau\u2019n ffasiynol trwy gyflenwadau wythnosol. \u201cMae gennym gwsmeriaid gwirioneddol ffyddlon, mae rhai pobl yn dod mewn ddwy neu dair gwaith yr wythnos i weld pa eitemau newydd sydd gennym,\u201d dywed Hannah. Mae Andy yn cytuno, gan ychwanegu, \u201cRy\u2019n ni\u2019n ceisio bod y math o siop ble, os ydych chi ar eich ail ymweliad, mae\u2019n debyg y byddwch ar delerau enw cyntaf gyda\u2019r bobl sy\u2019n gweithio yna.\u201d"}, {"text_idx": "#000004", "text": "\u201cMae Caerdydd yn ffodus o gael y berl hon yng nghanol y ddinas,\u201d ychwanegodd Andy, \u201cAc mewn blynyddoedd i ddod, bydd yr arcedau\u2019n dal i ffynnu, sdim ots sut mae\u2019r ddinas yn newid (ac maent yn bob tro) a bydd pobl yn cofio pam y bu iddynt ddechrau ymwled a\u0302\u2019r arcedau.\u201d"}]